שו"ת רשב"ץ (תשב"ץ)/חלק ג/עה
ענין עה:
ולענין כתובת האלמנה הנשארת אם תטול זהובי' כמו שכתוב או כמו שהיו שוי' בשעת הנישואין הדין בזה הוא כמנהג המדינה דהא קי"ל כרשב"ג דהכל כמנהג המדינה בפ' מציאת האשה (ס"ו ע"ב) ואם תטול יותר ממה שהביאה אין בזה משום רבית אם הכניסה זהובי' וגם אם הכניסה תכשיטין ושמו אותם בזהובי' וזה מכח הסכמת קהל מיורקא שאתם מתנהגי' אבל מדין האחרוני' ז"ל אני דן שתטול בלאותיה הקיימין באותה שומא הראשונ' כמ"ש הרי"ף ז"ל בפ' אלמנה לכהן גדול וכן דעת הרמב"ם ז"ל בפרק כ"ב מהלכו' אישות וכן כתוב בספר אבן העזר: